મિટિંગ શરૂ થતાં પહેલાં પ્રમુખ જયકૃષ્ણભાઈ પટેલે સૌ ભાઈ-બહેનોનું સ્વાગત કર્યું હતું. સોસાયટીના સેક્રેટરી સુભાષ શાહે ગઈ મિટિંગનો અહેવાલ રજૂ કર્યો હતો. ત્યાર પછી યોગશિક્ષક પ્રીતિબહેન તલાટીએ સૌ સિનિયર સિટિઝન ભાઈ-બહેનોને 45 મિનિટ સુધી યોગાસનો કરાવ્યાં હતા અને રોજ યોગ કરવાથી થતા ફાયદાની સમજણ આપી હતી. દરરોજ યોગ કરવાથી રિલેક્સ થવાય છે અને શરીર તંદુરસ્ત રહે છે, રોગો થતા નથી અને મુુક્ત રહેવાય છે. ‘ઓમ’ના મ્યુઝિક સાથે તેમણે કપાલભાતી, ભસિ્ત્રકા પ્રાણાયામ, સુખમય પ્રાણાયામ, ખુરસી પર બેસીને સૂર્યનમસ્કાર કરાવેલા. આ યોગ સેશનમાં લગભગ 130 સભ્યો ભાઈ-બહેનોએ ભાગ લીધો હતો.